#### DECIZIE

Nr. 5930 din 03.09.2018

 Ca urmare a cererii adresate de S.C. BIOSOL GREEN S.R.L., cu sediul în sat Cetatea, com. Frătești, jud. Giurgiu, înregistrată la A.P.M. Giurgiu cu nr. 5930/31.07.2018, în baza Hotărârii Guvernului nr. 1076/2004 privind stabilirea procedurii de realizare a evaluării de mediu pentru planuri şi programe şi Hotărârii de Guvern nr. 918/2010, art. 13, alin. 2, Agenţia pentru Protecţia Mediului Giurgiu decide, ca urmare a consultărilor desfăşurate în cadrul şedinţei Comitetului Special Constituit din data de 03.09.2018 că planul „Hală reparații și producție utilaje agricole de prelucrare a solului”, în vederea aprobării PUZ -ului ce se va implementa în com. Frătești, sat Remuș, str. Plantelor, jud. Giurgiu, nu se supune evaluării de mediu conform procedurii aprobată prin H.G. nr. 1076/2004 şi se va emite actul de reglementare, după completarea documentaţiei**.**

**Motivele care au stat la baza deciziei sunt următoarele:**

**Caracteristicile** planului:

- terenul pe care se propune implementarea planului se află în extravilanul sat Remuș, com. Frătești, CF 32198, jud. Giurgiu, în suprafață totală de 7500 mp, măsurată 7499 mp, folosinţa actuală - teren extravilan arabil şi destinaţia – hală reparații și producția utilaje agricole de prelucrare a solului;

- pe teren se propune construirea unei zone de activități productive și de servicii, realizarea împrejmuirii și a racordurilor la rețelele edilitare, având regim de înălțime P+2E+M;

- zona de producție servicii va avea suprafața de 6000 mp, zona străzi carosabile și zona de protecție a lor (acostamente, șanțuri, trotuare, spații verzi de aliniament) modernizare existente și noi 750 mp, zona spații verzi plantate 750 mp;

- accesul se va realiza din drum de exploatare amplasat la sud ce are legătură directă cu DN5;

- alimentarea cu apă – se va realiza din sursă proprie - puțuri forate;

- evacuarea apelor uzate menajere se va realiza într-un bazin betonat vidanjabil;

- energia electrică va fi asigurată de la reţeaua de energie electrică din zonă prin racordarea la rețea;

- energia termică – nu este cazul;

* planul nu este relevant pentru integrarea consideraţiilor de mediu, mai ales din perspectiva promovării dezvoltării durabile;
* din plan nu decurg probleme de mediu relevante;
* în cadrul planului nu apar probleme pentru implementarea legislaţiei naţionale şi comunitare de mediu.

**Caracteristicile efectelor** şi ale zonei posibil a fi afectate:

* probabilitatea, durata, frecvenţa şi reversibilitatea efectelor – nu este cazul;
* natura cumulativă a efectelor – obiectivul va fi amplasat în extravilanul com. Frătești, jud. Giurgiu;
* natura transfrontieră a efectelor - nu este cazul;
* riscul pentru sănătatea umană sau pentru mediu (de exemplu, datorită accidentelor) - nu este cazul;
* mărimea şi spaţialitatea efectelor – planul urmează a se realiza pe teren extravilan com. Frătești, jud. Giurgiu, având folosinţa actuală de teren extravilan arabil;
* valoarea şi vulnerabilitatea arealului posibil a fi afectat de:

- caracteristicile naturale speciale sau patrimoniul cultural - nu este cazul;

 - depăşirea standardelor sau a valorilor limită de calitate a mediului - nu este cazul ;

 - folosirea terenului în mod intensiv - nu este cazul;

 - efectele asupra zonelor sau peisajelor care au un statut de protejare recunoscut pe plan naţional, comunitar sau internaţional – obiectivul este amplasat în extravilanul com. Frătești.

**Modul de informare a publicului pe parcursul procedurii:**

* anunţuri publice ale titularului privind solicitarea avizului de mediu publicate în cotidianul local ,,Jurnal Giurgiuvean”, în data de 31.07.2018 şi 03.08.2018.
* nu s-au înregistrat contestaţii din partea publicului şi nu s-au înregistrat solicitări pentru consultarea documentaţiei.

Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.

Menţiuni despre procedura de contestare administrativă şi contencios administrativ.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală, considerându-se că acestea sunt vătămate într-un drept al lor sau într-un interes legitim.

Înainte de a se adresa instanţei de contencios administrativ competente, persoanele au obligaţia să solicite autorităţii publice emitente a deciziei sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile este gratuită şi trebuie să fie echitabilă, rapidă şi corectă.